CELÂL ÇELEBİ 

90 yaşına bir buçug ay yetmezden, Agmescitte, Çoban-Töpe (Maryino-2) 
mikrorayonda, Qırımğa sohki kere avdet olungan soh yaşağan Milliy 
areketimiznifi körümli vekili Celâl Smedlâ oğlu ÇELEBİ vefat etti. 

Onın Qırım içün küreş yolu özüne has oldı. O, bu küreşte özüni çoq bilgili, 
cesürli, zorluglar-tagipler ögünde bükülmege istemegen, israrlı, atta, keskin, 
inat insan olarag körsetti. 

Celâl ağa 1933 s. 6-martta Kefe şeerinde, ana taraftan tamırları 
Bulgakovlar sülâlesinden olğan gorantada doğdı. 1944 s. kütleviy sürgün 
cinayeti onıñ azalarını Oırımdan bayağı şimalge - Yaroslavl vilâyetini bir 
köşesine bıragtı. Büyükler, ösmürler mında dağ kesmekte çalıştılar. 

Eki yıldan soù Smedlâ ağanıi büyük ailesi Fergana vilâyetinin Riştan 
gasabasına köçti. Celâl ağa mında 1954 s. mektepni bitirdi. Soñra o, Taşkent 
irrigatsiya ve köy hocalığınıh mehanizmleştirmek müendisler institutına kirdi. 
Aliy oquv yurtunı bitirgen soñ Taşkentteki yiri leyihalar institutlarında çalıştı. 

Milliy areketke oguv-studentlik vagtında goşulğan Celâl ağa öz faalliginen 
repressiv gurumlar hadimlerinin diggatını celp etti. Birinci sefer o, 1956 s. 
yagalanğan edi. 1967 senesi onıü üzerinde olıp keçken mahkeme Celâl 
ÇELEBİ'ni uç yılğa azatlıgtan marum etmek gararını çıgardı. 

1976 senesi o, Oırımgğa ilk avdet oldı. Mında oha nisbeten tagipler 
togtamadı: "pasport rejimini bozğanı içün" onı bir gaç kere - 15 künden 1 
yılğace - apis müddetine üküm etken ediler. 

Oarasuvbazar rayonındaki Töben-Saray (bugünki sahte adı Krivtsovo) 
köyünde satın alğan evini ve mülküni akimiyet çekip aldı. 

Celâl ÇELEBİ'ni Oırımdan tışga çıgarmag aggında bir gaç kere gararlar 
alındı ve olar becerildi. Oırımtatar halgı misilsiz aşalav-diskriminatsiyağa ve 
akimiyet zulumına oğratılğanı sebebinden o, defalarca açlıg ilân eken edi. 

Onıñ, bu itirazlar sırasında 1989 s. Qırım Yugarı Şurası yanında töşek 
töşep ve gece-kündüz mında bulunıp, milliy devletçiligimiz tiklenmesini 
talabınen bir aydan ziyade açlıg tutganını mıtlag ahmalıdır. 

1984 senesinden başlap, çoq yıllar devamında Celâl ağa Qırımnıñ 
toponimiyasınen oğraştı. Hususan, 1990-2010 ss. o, Franko adına cumhuriyet 
kütüphanesine, deyerli, işke barğan kibi, muntazam sürette gatnap, bu 
mevzunı namlı alimler seviyesinde ögrendi, menimsedi, gıymetli malzemeler 
topladı. Bu araştırmalarının belli bir gısımını alim-ülkeşınas magaleler 
şekilinde "Çasevet" mecmuasında ve "Qırım" gazetinde bastırdı. 

Neticede, 2007 C. ÇELEBİ'niü "Baştan yazı. İstoriçeskaya toponimiya 
Krıma" serlevalı tetgigatnıh Or-Oapu rayonındaki tarihiy adlar aggında 
birinci gısımı derc etilgen edi. 

Ondan sof onıü ğayet emiyetli ve mündericeli "Yazık zemli. İstoriçeskaya 
toponimiya Krıma. Slovar-spravoçnik"nin biri-biri artından dört salmaglı cıltı 
dünya yüzüni kördi. 

Oayd etmeli ki, bu gocaman işlerni Celâl ağa közleri pek zayıf, deyerli, 
sogur alda, maddiy ve maişiy ceetten çog sıhırlı ve zor şaraitte bulunıp 
becerdi. Çünki ğururlı em ince tabiatlı, talapçan insan olaraq cemaat 
tarafından çog yardımlarını red ete edi. 

Celâl ağa ÇELEBİ vefat etkeni munasebetinen onlü cümle yagınlarına 
teren taziye bildirip, baş sağlığı tileymiz. 

Allah rahmet eylesin! 

